[{"text_idx": "#000000", "text": "Karja\u0308a\u0308r o\u0303endusvaldkonnas pakub lugematuid vo\u0303imalusi. Enda jaoks su\u0308damela\u0308hedase raja leidnud o\u0303endusto\u0308o\u0308tajad ra\u0308a\u0308givad oma to\u0308o\u0308kogemusest La\u0308a\u0308ne-Tallinna Keskhaiglas (LTKH)."}, {"text_idx": "#000001", "text": "\u201eMeil oli juba ko\u0303rgkoolis o\u0303pingute ajal vo\u0303istlus, kes saab minna Pelgulinna su\u0308nnitusmajja (LTKH naistekliinikusse) praktikale. Siinsed praktikakohad la\u0308ksid kui soojad saiad, pidime lausa loosi vo\u0303tma,\u201c kirjeldab praktikakoha valikut nu\u0308u\u0308dseks kolm aastat LTKH su\u0308nnitusosakonnas to\u0308o\u0308tanud a\u0308mmaemand Kairi Ansper. \u201eSiin on so\u0303bralik o\u0303hkkond: oled oodatud, sinuga tegeletakse, sind o\u0303petatakse ja samas lastakse sul ka ise teha \u2013 sul lastakse o\u0303nnestuda. Aga loomulikult on vaja usaldus enne va\u0308lja teenida,\u201c ro\u0303hutab ta."}, {"text_idx": "#000003", "text": "Keerulisel COVIDi perioodil, mil nakkushaigetega tegelevat personali nappis, sai Kairi oma kogemuste pagasit suurendada ka COVID-19 osakonnas o\u0303ena to\u0308o\u0308tades. \u201eSee kogemus oli va\u0308ga o\u0303petlik ja kolleegid toredad, aga COVID-19 osakonnas to\u0308o\u0308tades hakkasin to\u0303eliselt hindama seda, mis mul naistekliinikus on \u2013 a\u0308mmaemanda to\u0308o\u0308 ilu, terved inimesed, roosad beebid,\u201c on ta ta\u0308nulik."}, {"text_idx": "#000004", "text": "Su\u0308nnitusosakonna a\u0308mmaemanda Diana Jo\u0303esoo teekond algas noorte no\u0303ustamiskabinetist, kus ta sai ko\u0303rgkoolio\u0303pingute ajal to\u0308o\u0308tada assistendi rollis. \u201eSealsed toredad a\u0308mmaemandad lubasid mul proovida no\u0303ustamist ja analu\u0308u\u0308side jaoks proovide vo\u0303tmist. Kuigi minu sihiks oli alati su\u0308nnitusosakond, oli po\u0303nev to\u0308o\u0308tada ka noortega \u2013 saada osa nende hingeelust ja maailmast ning neile anda teada, et nad ei ole oma murega u\u0308ksi.\u201c"}, {"text_idx": "#000005", "text": "Ka Diana to\u0308o\u0308kogemuse hulka kuulub to\u0308o\u0308tamine abio\u0303e ja o\u0303ena LTKH COVID-19 osakonnas. \u201eAparatuur, spetsiaalsed ravimid, nende lahjendamine ja manustamine \u2013 ko\u0303ik see oli va\u0308ga huvitav. Sain sealt kogemusi, mida naistekliinikus ei saa. Oli po\u0303nev aeg, aga sai valatud ka palju pisaraid,\u201c ma\u0308rgib ta ja lisab, et na\u0308gi juba oma esimeses valves patsiendi surma. \u201eNutsin ja helistasin emale ning panin kodus selle inimese auks ku\u0308u\u0308nla,\u201c ra\u0308a\u0308gib noor a\u0308mmaemand. \u201eSee inimene on mul endiselt meeles.\u201c"}, {"text_idx": "#000006", "text": "Kuigi erakliinikus to\u0308o\u0308tamine vo\u0303ib ta\u0308hendada pa\u0308evast to\u0308o\u0308d, vabu na\u0308dalavahetusi ja riigipu\u0308hasid, eelistab Diana to\u0308o\u0308tamist just statsionaarses osakonnas, kus on palju po\u0303nevust ja emotsiooni. Ta u\u0308tleb: \u201eSu\u0308nnitusosakonnas on rohkelt ro\u0303o\u0303mu ja toredust \u2013 roosa beebimull on siin alati u\u0308mber.\u201c"}, {"text_idx": "#000007", "text": "O\u0303de Aleksandra Kravts\u030cenko na\u0308eb oma to\u0308o\u0308s patsiente elukaare mo\u0303lemas otsas \u2013 ta to\u0308o\u0308tab LTKH o\u0303endusabikliiniku Iru u\u0308ksuses ja Tallinna Lastehaigla intensiivravis. \u201eNagu lapsed, vajavad ka ta\u0308iskasvanud ja vanemad inimesed hoolt ja armastust. Minu jaoks ei ole vahet, kas patsiendiks on laps vo\u0303i eakas \u2013 ta on enneko\u0303ike inimene,\u201c ko\u0303lab tema po\u0303himo\u0303te."}, {"text_idx": "#000008", "text": "Olles aastaid to\u0308o\u0308tanud laste intensiivravis, hakkas ta u\u0308hel hetkel puudust tundma suhtlusest \u2013 pisikesed patsiendid ju ei ra\u0308a\u0308gi. Kuigi lastehaigla to\u0308o\u0308 on endiselt su\u0308damela\u0308hedane, soovis Aleksandra proovida to\u0308o\u0308d ta\u0308iskasvanutega. Uute va\u0308ljakutsete otsingud viisid ta peagi LTKH insuldiosakonda, kuid ka seal ja\u0308i tema jaoks miskit puudu. \u201eTundsin, et soovin midagi muud \u2013 mulle on va\u0308ga oluline aidata ja suhelda, mitte ainult ravida,\u201c selgitab Aleksandra."}, {"text_idx": "#000009", "text": "Ta kuulis osakonna o\u0303endusjuhilt, et LTKH on avamas uue o\u0303endusabiosakonna Iru hooldekodu ko\u0303rval ja seal Aleksandra alates ka\u0308esoleva aasta veebruarist to\u0308o\u0308tabki. \u201eMa ei kujutanud ette, et mulle vo\u0303iks siin meeldida, aga proovisin ja u\u0308tlen ausalt \u2013 va\u0308ga meeldib. Siin saan teha o\u0303e to\u0308o\u0308d \u2013 tabletid, tilgad, ravimid, lamatiste ravi, aga lisandub ka patsientide ja nende la\u0308hedastega suhtlemine. Minu jaoks on oluline, et patsient tunneks end turvaliselt. Na\u0308en, kui raske neil on ja tahan neid toetada. Patsiendid vo\u0303ivad osakonnas olla pa\u0308ris pikalt ja selle ajaga saab meist juba nagu perekond,\u201c ra\u0308a\u0308gib Aleksandra."}, {"text_idx": "#000010", "text": "Ta lisab, et to\u0308o\u0308heaolu so\u0303ltub suuresti ka meeskonnast ja juhtidest. \u201eOn va\u0308ga oluline, et sa ei kardaks ku\u0308sida, kui abi vajad. Meie vastutav o\u0303de on va\u0308ga tubli, so\u0303bralik ja abivalmis. Ta\u0308pselt selline peabki u\u0308ks vastutav o\u0303de olema.\u201c"}, {"text_idx": "#000011", "text": "Hooldusto\u0308o\u0308tajad on o\u0303dede asendamatud koosto\u0308o\u0308partnerid"}, {"text_idx": "#000014", "text": "Koolilaste tervisel hoiab pilku peal koolio\u0303de"}]